
Martfű Város Polgármesterétől

TÁJÉKOZTATÓ

A Képviselő-testület két ülése közötti eseményekről, a tett intézkedésekről, átruházott hatáskörben hozott döntésekről
I.

A testület két ülése között tett fontosabb intézkedések

A Képviselő-testület két ülése között eltelt időszak fontosabb eseményeiről, a tett intézkedésekről az alábbiakban adok tájékoztatást:

2018. május 25. 

· Szolnokon a Vízügyi hatóságnál jártunk a 098. hrsz-ú területtel kapcsolatban, a Martfű belvízelvezető csatorna fennmaradásával kapcsolatban tárgyaltuk. A megbeszélésen jelen volt még Pápai János a műszaki iroda munkatársa, és Dr. Molnár György is. 

2018. május 25. 

· A Tiszazugi LEADER Egyesület ülésén S. Bodor Éva a Martfűi Polgármesteri Hivatal Műszaki Irodájának munkatársa vett részt. Az ülés napirendje a Tiszazugi LEADER Egyesület 2017. évi mérleg elfogadása, Tagfelvételi kérelem, és általános tájékoztató a LEADER Helyi Felhívásokkal kapcsolatban. 

2018. május 28. 

· A Martfűi Városfejlesztési, Ingatlankezelői és Hulladékgazdálkodási Önkormányzati Szolgáltató Nonprofit Kft. Felügyelő Bizottságának ülésén vettem részt.  Az ülés napirendjei a Martfűi Városfejlesztési Nonprofit Kft. 2017. évi pénzügyi tervének végrehajtásáról szóló beszámoló, a Martfűi Városfejlesztési Nonprofit Kft. 2018. évi pénzügyi tervére tett javaslat, és a Martfűi Városfejlesztési Nonprofit Kft. 2017. évi támogatásának elszámolása volt. 

2018. május 30. 

· A Tiszaföldvári Önkormányzati Tűzoltó Parancsnokság közgyűlésén vettem részt Baloghné Juhász Erzsébettel. A közgyűlés napirendje a tűzoltóság 2017. évi pénzügyi beszámolója és a tűzoltóság 2018. évi költségvetésének módosítása. 

2018. május 31.

· A Körös-Tisza Menti Önkormányzatok Hulladékrekultivációs Társulás ülésén vettem részt. Az ülés napirendje a Társulás 2017. évi költségvetés módosításáról szóló előterjesztés, és beszámoló a Társulás 2017. évi költségvetése végrehajtásáról. 

· A Tiszazugi Önkormányzatok Társulása ülésén vettem részt. Az ülés napirendje a Társulás 2017. évi költségvetés módosításáról szóló előterjesztés, és beszámoló a Társulás 2017. évi költségvetése végrehajtásáról.

· A Tiszazugi Ivóvízminőség-javító Önkormányzati Társulás ülésén vettem részt. Az ülés napirendje a Társulás 2017. évi költségvetés módosításáról szóló előterjesztés, és beszámoló a Társulás 2017. évi költségvetése végrehajtásáról.

2018. június 1. 

· Az óvoda felújításával kapcsolatban megbeszélés volt, melyen részt vett Gonda Istvánné intézményvezető, Turnyánszkiné Enyedi Andrea intézményvezető helyettes, Szász Éva jegyző és Baloghné Juhász Erzsébet műszaki irodavezető.

· A Martfűi Mozgássérültek Egyesülete rendezvényén vettem részt.  

2018. június 4. 

· Az AC raktár műszaki átadásán vettem részt, melyen jelen voltak még a kivitelezők, Honti Gyula városi főépítész, Pápai János a Műszaki Iroda munkatársa. 

· Az Egészségházban jártam Gonda Istvánné alpolgármesterrel, Szász Éva jegyzővel, és a nőgyógyászati szakrendelő elhelyezésének lehetőségét vizsgáltuk meg.  

2018. június 5. 

· A TOP-5.1.2-15-JN1-2016-00002 Szolnok járás foglalkoztatási paktum „Helyi foglalkoztatási együttműködések” című projekt keretében Paktum- és Irányító Csoport ülésére került sor. Az ülésen tájékoztatást adtam a Paktumszervezet tagjait, a projekmenedzsment, valamint a Jász-Nagykun-Szolnok Megyei Járási Hivatal Műszaki Engedélyezési, Fogyasztóvédelmi és Foglalkoztatási Főosztály Foglalkoztatási Osztályán történt személyi változásokról. Az ülések egyik fő témájaként a munkaerőigények összesítéséről szólt. Az ülés további napirendi pontjaként a projekt megvalósítási szakaszának tapasztalatairól volt szó.
2018. június 7. 

· A Művelődési Központ és Könyvtár felújításával kapcsolatos pályázat záró ellenőrzése volt, melyen részt vett Baloghné Juhász Erzsébet és S. Bodor Éva a műszaki iroda munkatársai. 

· Személyes találkozóra került sor a Regiszter 2000 Kft, mint a Martfűi Városfejlesztési, Ingatlankezelői és Hulladékgazdálkodási Szolgáltató Önkormányzati Nonprofit Kft. végelszámolásával megbízott céggel. Az egyeztetésen részt vettek a Regiszter 2000 Kft. képviselő dr. Papp Antal polgármester, Szász Éva jegyző és dr. Molnár György. Az egyeztetésen a végelszámolással kapcsolatos teendőkről volt szó, úgymint a dolgozók foglalkoztatása, kintlévőségek mennyisége, mértéke, bevételek, az ügyvezető további teendői a végelszámolás alatt.

2018. június 8. 

· A Martfűi Kossuth Úti Nyugdíjas Klub által szervezett Tiszazugi Nyugdíjas Találkozón vettem részt. 

2018. június 12. 

· A Városi Művelődési Központ és Könyvtárban a Nagyothallók Napjának Megyei szintű ünnepi rendezvényén vettem részt Gonda Istvánné alpolgármester asszonnyal. 

· A Védőnők Napja alkalmából köszöntöttem a Martfűi védőnőket, Gonda Istvánné alpolgármester asszonnyal. 

2018. június 13. 

· A Széchenyi Programiroda Nonprofit Kft. által szervezett szakmai tájékoztató fórumon Perecz Ágnes a Martfűi Polgármesteri Hivatal szociális ügyintézője vett részt. A fórum témája esélyteremtő programok a szolnoki járásban, a Széchenyi Programiroda bemutatása, pályázati tájékoztató (EFOP-1.5.7-16 Humán közszolgáltatások fejlesztése térségi szemléletben, GINOP-5.1.7-16 Társadalmi célú vállalkozások ösztönzése), felzárkózási helyzetkép a szolnoki járásban, a helyi esélyegyenlőségi programok elkészítésének változásai. 
2018. június 14. 

· A Jász-Nagykun-Szolnok Megyei Kormányhivatal által szervezett szakmai napon Pápai János vett részt. A szakmai nap témája volt többek között, települési feladatok a megyei területrendezési terv módosításához kapcsolódóan.

2018. június 15. 

· Műszaki átadás-átvételi eljáráson vett részt Szolnokon a Magyar Közút Nonprofit Zrt. Megyei Igazgatóságán Pápai János, a Műszaki Iroda munkatársa.

· A Játékvár Óvoda és Bölcsőde ünnepségén vett részt Rágyanszky István önkormányzati képviselő, aki köszöntötte az óvoda dolgozóit a pedagógusnap alkalmából. 

2018. június 16. 

· A Martfűi József Attila Általános Iskola tanévzáró ünnepségén Rágyanszky István önkormányzati képviselő vett részt. Martfű Város Önkormányzatának Képviselő-testülete nevében Pintér Viktória Martina 8.b. osztályos tanulónak - az iskolai tanulmányok területén kiemelkedő teljesítménye elismeréséül - „Önkormányzati Elismerő Oklevelet” és bruttó 3.000 Ft tárgyjutalmat adott át. 
2018. június 20. 

· A TOP Információs Napok keretében tartandó szakmai napon vettem részt, Szász Éva jegyzővel Szolnokon. 

II.
Átruházott hatáskörökben hozott döntések, intézkedések
Pénzügyi, Ügyrendi és Városfejlesztési Bizottság:

Martfű Város Önkormányzata Képviselő-testületének

Pénzügyi, Ügyrendi és Városfejlesztési Bizottsága

59/2018.(V.15.) határozata

Dr. Urbán-Szabó Béla önkormányzati képviselővel szemben indult méltatlansági eljárásról

Martfű Város Önkormányzata Képviselő-testületének Pénzügyi, Ügyrendi és Városfejlesztési Bizottsága Dr. Urbán-Szabó Béla önkormányzati képviselővel szemben indult méltatlansági eljárásban az alábbi döntést hozta: 

1./
A Bizottság nevezett nyilatkozata alapján megállapította, hogy a köztartozásmentes adózói adatbázisból történő törlésére adóbevallás benyújtásának elmulasztása miatt került sor. 

2./
A Bizottság a határozat mellékletét képező dokumentum alapján megállapította továbbá, hogy Dr. Urbán-Szabó Béla 2018. május 12. napján ismételten kérte a köztartozásmentes adózói adatbázisba történő felvételét. 

3./
A köztartozásmentes adózói adatbázisba történő felvételt tanúsító igazolást a Bizottság részére be kell nyújtani. 


Felelős: Dr. Urbán-Szabó Béla


Határidő: 2018. július 15. 

Erről értesülnek:

1.
JNSZ Megyei Kormányhivatal, Szolnok

2.
Valamennyi Bizottsági tag, helyben

3.
Dr. Urbán-Szabó Béla Martfű, Munkácsy út 93.

4.
Irattár
„Az önkormányzat tulajdonában lévő vagyonkezelésre átadott vagyon ellenőrzéséről 2017-re vonatkozóan”

A Martfű Város Önkormányzata vagyonáról és vagyongazdálkodásáról szóló 8/2012. (III.07.) számú önkormányzati rendelet értelmében Martfű Város Önkormányzatának Képviselő-testülete Pénzügyi, Ügyrendi és Városfejlesztési Bizottsága - a továbbiakban Bizottság - ellenőrzi az Önkormányzatot, mint tulajdonost megillető vagyonkezelői jogok gyakorlását, annak szabályszerűségét, célszerűségét, a kötelezettségek teljesítését (lásd a rendelet 11.§-ában foglaltakat). 

Ennek részét képezi a vagyonkezelésre átadott vagyon ellenőrzése is, amelyet a Bizottság a 2018. évre vonatkozó munkatervében foglaltakkal összhangban teljesített.

Az ellenőrzés, illetőleg a jelen beszámoló két területre, mint az Önkormányzat által vagyonkezelő szerveknek átadott - az adott intézményekhez, feladatokhoz kapcsolódó - vagyoni eszközökre terjed ki a 2017. év vonatkozásában, így:

A) a Damjanich János Szakképző Iskola és Kollégiumra,

B) a József Attila Általános Iskolára.

A) A Damjanich János Szakképző Iskola és Kollégium

A Szolnoki Szakképzési Szolgáltató Centrum fenntartásában működő egyes szakképző intézmények átadásáról, valamint egyes kormányrendeleteknek a szakképzés intézményrendszerének átalakításával összefüggő módosításáról szóló 146/2015. (VI.12.) korm. rendelet alapján a KLIK szervezetéből kiváló köznevelési intézményekből a szakképzésért és felnőttképzésért felelős miniszter a szakképzésről szóló 2011. évi CLXXXVII törvény 4/B. (1) bekezdése szerinti szakképzési centrumokat alapított.

Ennek értelmében került sor a települési önkormányzatok által működtetett köznevelési intézmények működtetésével kapcsolatos kötelezettségek és jogok átadására az illetékes szakképzési centrumnak Martfű Város Önkormányzata Képviselő-testületének 10/2017. (I.26.) határozata alapján.

Erre figyelemmel került sor szerződéskötésre egyrészről az Önkormányzat és a Martfűi Városfejlesztési Nonprofit Kft., mint átadók, másrészről a Szolnoki Szolgáltatási Szakképzési Centrum, mint átvevő közötti átadási-átvételi szerződéskötésre, a Damjanich János Szakképző Iskola és Kollégium Kollégiumának átadására 2017. január 01-i hatállyal, a szerződéskötés 2016. december 31-i keltezésű.

A vagyoni eszközök átadása-átvétele a 2016. december 31-i tényleges állapotot tükrözik, az átadás-átvétel leltár alapján történt. A korábbi vagyonkezelő - a KLIK - gazdálkodásával, működtetésével kapcsolatosan nem merült föl hiányosság.

Tudomásunk szerint az intézményben 2017. december 31-i fordulónappal nem történt leltározás.

Az ellenőrzés a 2017. évre vonatkozott. 

A bizottság részéről az ellenőrzést Rágyánszky István képviselő és Kurenkov Vlagyimirné, a bizottság külsős tagja végezte.

„Ö s s z e g z é s:
Az ellenőrző látogatás alkalmával lehetőségünk volt az intézmény bejárására, láthattuk a már megvalósult felújításokat - és a folyamatban lévő munkáról is meggyőződhettünk. Tájékoztatást kaptunk a folyamatban levő változtatások céljáról, (pl. nyelvi labor) megismerhettük a közeljövő tervezett változásait (pl. nyílászáró-cserék az épület tornaterem-tanműhely szárnyában, közösségi tér kialakítása a kollégium területén), láthattuk az iskola udvarán a már csaknem elkészült, megújult kerékpártárolót. Örömmel hallottuk, hogy a felsorolt, az épület komfortját jelentősen emelő javítások/átalakítások forrását a Szakképzési Centrum biztosítja. Megnyugvással hallgattuk az intézmény dolgozóinak adott juttatásokat és a munkahelyi komfort-érzetét emelő eszközök felsorolását, s az ezzel kapcsolatos további terveket, valamint az intézmény képzési rendszerét módosító, az előrelépést biztosító terveket.

Tapasztalataink alapján úgy értékeljük, hogy a martfűi középiskola stabil helyet foglal el a Szakképzési Centrum szervezetében, a négy szolnoki iskola mellett egyetlen nem szolnoki intézményként – egyáltalán nincs hátrányba szorítva. A jelen és közeljövő fejlesztésre fordított és tervezett keretszámai - mind az épület belső karbantartását illetően, mind az oktatásra fordított eszközvásárlások összegét illetően - kiemelkedőek. 

A munkakapcsolat az intézményegység-vezető és a fenntartó főigazgató és gazdasági vezető között láthatóan eredményes.”

B) A József Attila Általános Iskola

A 134/2016. (VI.10.) kormány rendelet rendelkezik a tankerületekről, amelynek értelmében a tankerület az állami köznevelési feladat ellátásában fenntartóként vesz részt. Ennek keretében ingyenes vagyonkezelői jog illeti meg.

A vagyoni eszközök átadása-átvétele a 2016. december 31-i tényleges állapotot tükrözik, erre vonatkozólag a szerződést megkötötte az önkormányzat. A felek az átvevőt terhelő visszapótlási kötelezettség mértékéről, feltételeiről nem tudtak megállapodni. Az átadás-átvétel leltár alapján történt. 

Tudomásunk szerint az intézményben 2017. december 31-i fordulónappal nem történt leltározás.

Az ellenőrzés a 2017. évre vonatkozott. 

A vizsgálatot Dénes Zoltán külsős bizottsági tag végezte:


“Az oktatási rendszerünk változásait követően 2013. évtől a fenntartás, 2017. év elejétől a működtetés is állami szervezethez került, amely az iskola esetében illetékes Szolnoki Tankerület (TK) képvisel. Bár szakmai tekintetben – természetszerűleg – a fenntartás átszervezése volt nagyobb lépés, a működtetés 2017. évi átadása sem volt problémamentes. Megjegyzendő, hogy bár ezzel véget ért a fenntartás és működtetés megosztottságának szakmailag, jogilag sok kérdést felvető helyzete, az átszervezés nem csak pozitív változásokat hozott.

A „gondos gazda” szemléletnek egyszerre, összehangoltan kellene megjelennie a TK és az iskola vezetésének tevékenységében. Ezt nyilván az első évben csak részben lehetett elérni. Bár az iskola vezetés folyamatosan kapcsolatot tart a központtal, és jelzi az igényeit, nyilvánvaló, hogy a TK az igényeket sorba állítva elsősorban a legelmaradottabb állapotok javítására koncentrál; ennek eredménye egy kiegyenlítő stratégia, amelyet az infrastrukturálisan az átlagnál jobb állapotú iskolák a források beszűköléseként érzékelnek. Ennek a folyamatnak a József Attila Általános Iskola sem nyertese. Ugyanakkor az is megállapítható, hogy ez az állapot eddig az ingatlan és berendezései állagmegóvásában különösebb elmaradást nem eredményezett, de nem szabad elfelejteni, hogy 2017. év még csak az első volt ebben a vonatkozásban.

Összességében a „gondos gazda” szemlélet megvalósulását állapítottam meg, melynek egyik fontos garanciája az iskolavezetés elkötelezettsége.

Az iskola ingatlan-állományának használata rendeltetésszerű. Egyetlen kivételt az ebédlő használata jelenti, amelyet az eredeti rendeltetésen túl oktatási célokra is használnak, ennek következtében az itt szükségesen felmerülő költségek finanszírozása legalábbis kétséges. Az igazgatónő elmondása alapján nem gondolom, hogy ez alapvető probléma lenne, pusztán a kérdés teljes körű értékeléséhez tartozónak ítéltük.

A vagyonkezelés kérdésében a TK a központosítható beszerzéseket bonyolítja, az iskola csak egy minimális havi kerettel rendelkezik, amellyel kisebb javításokat, minimális anyagbeszerzést finanszíroz. 

Ennek nagyságrendjét jól jellemzi, hogy 2017. évben 2017.02.21. és 2017.10.26. között 43 esetben történt ebből a keretből beszerzés, összesen 395.000 Ft értékben, melynek legnagyobb tétele 33.700 Ft volt. Az állagmegóvással kapcsolatosan az iskolához kapcsolható TK költségekről nincs adat, ez alapján nem tudom megítélni, hogy az értékcsökkenéssel (4.850.997 Ft) szemben mekkora volt a állagmegőrző fenntartás összköltsége.

Mint minden nagyobb szervezetnél, itt is jellemző, hogy a központi beszerzések nem tudják a helyileg indokolt igényeket teljesen kielégíteni, a beszerzett eszközök nem mindig illeszkednek a lokális elvárásokhoz, lehetőségekhez. Ez a rendszer jellemzője, amelyet az iskolavezetés próbál intenzív kommunikációval, igényei pontos megjelölésével kompenzálni, több-kevesebb sikerrel. Itt fontos megjegyezni, hogy TK Műszaki Csoportjának vezetését és kollektíváját, a velük való kapcsolatot az igazgatónő kimondottan jónak értékeli. (Ezt saját tapasztalatom alapján messzemenően meg tudom erősíteni.)

Legnagyobb hiányosságnak – a beszélgetés (Földi Edina igazgatónővel történt beszélgetés) alapján – az tűnt, hogy nincs megfelelő rendszeres gazdasági visszacsatolás, amely a jó gazdálkodás alapfeltétele. Szó esett arról is, hogy időnként a központi beszerzések kampányszerűek; helyi döntéssel másra lenne jobban szükség.

A beszélgetés során nyert információkból az iskola és a TK kapcsolatát jónak ítélem meg. Az igazgatónő szakmai elkötelezettségén túl a műszaki kérdésekben is igen tájékozott volt, ami arról győzött meg, hogy a vagyonelemek mindegyikét figyelemmel kíséri, lehetőségei szerint intézkedik.

Az az előre is tudható helyzet, hogy ebben a szervezésben az iskola nem kap annyi forrást, mint Önkormányzati működtetésben, nyilvánvaló. Ennek hátrányos jelei, egyelőre az állagban még nem valószínűsíthetőek, de hosszabb távon erre készülni kell, és lehetőség szerint tulajdonosi lépéseket kell tenni ennek elkerüléséért.”

Összegző megállapítások:

1.   2017 december 31-én nincs tudomásunk leltározásról a két intézményben.

2.  Az utolsó évben mikor nálunk volt a két intézmény az eszközök: általános iskola 2016.12.31. Écs.:4 850 997.- Ft, Szakképző iskola 2012.12.31.Écs.: 6 175 992.-Ft visszapótlás nem történt

3. Az intézmények nem jeleztek felénk selejtezést 2017. évről.

4. Nincs tudomásunk eszközök értékesítéséről 2017. évről.
5. Nem közöltek az intézmények karbantartási, felújítási összegeket 2017. évre.
6. Az intézmények 2017. évre vonatkozóan nem közöltek beruházási adatot.

7. Az ellenőrzési tapasztalatok alapján megállapítható, hogy az átadott vagyoni eszközöket a fenntartók rendeltetésszerűen használják.

8. Rögzíthető az is, hogy az átvevők, mint fenntartók, nem minden esetben tesznek eleget a jelenlegi jogi szabályozás alapján vagyonkezelési kötelezettségüknek. Itt elsősorban az értékállóság megőrzésére gondolok. 

A külön megállapodások megkötéséig az átvevő a vagyon felújításáról, pótlólagos beruházásáról legalább a vagyoni eszközök elszámolt értékcsökkenésének megfelelő mértékben köteles gondoskodni és e célokra az értékcsökkenésnek megfelelő mértékben tartalékot képezni.

9. Az előzőekre figyelemmel az átadott vagyoni eszközök tekintetében vagyonvesztés van.

10. Kifogásolható, hogy az intézmények jelenlegi fenntartói a fejlesztéseket előzetesen nem egyeztetik önkormányzatunkkal, mint tulajdonossal.

11. A Városfejlesztési Nonprofit Kft. is az önkormányzattól átvett vagyoni eszközökkel gazdálkodik elsősorban. A kft. azért maradt ki a vagyongazdálkodás ellenőrzéséből, mert a kft. vagyongazdálkodását több szempontból vizsgálta már az idén a felügyelő bizottság, a mi bizottságunk, és a képviselő-testület, valamint a kft. tekintetében most fejeződik be egy Állami Számvevőszéki vizsgálat. A kft. megszűnik, a kft. által végzett tevékenység végzése érdekében az önkormányzatnál szervezeti átalakulás van folyamatban.

Kapcsolódó mellékletek:

· Martfű Város Önkormányzata Képviselő-testületének Pénzügyi, Ügyrendi és Városfejlesztési Bizottsága 62/2018.(V.28.) határozata Martfű Város Önkormányzata tulajdonában lévő átadott vagyoni eszközök használatának és az eszközökkel történő gazdálkodás ellenőrzéséről;
· Martfű Város Polgármestere 55-59/2018. számú levele a Szolnoki Szolgáltatási Szakképzési Centrum igazgatója részére
Martfű Város Önkormányzata Képviselő-testületének 

Pénzügyi, Ügyrendi és Városfejlesztési Bizottsága

74/2018.(V.28.) határozata

a „Martfűi Középiskoláért” Alapítvány és a Martfűi Polgárőr Egyesület 2017. évi támogatása elszámolásának elfogadásáról

Martfű Város Önkormányzata Képviselő-testületének Pénzügyi, Ügyrendi és Városfejlesztési Bizottsága megtárgyalta a „Martfűi Középiskoláért” Alapítvány és a Martfűi Polgárőr Egyesület 2017. évi támogatása elszámolásának elfogadásáról szóló előterjesztést és az alábbi döntést hozta:

A Pénzügyi, Ügyrendi és Városfejlesztési Bizottság megállapította, hogy a „Martfűi Középiskoláért” Alapítvány és a Martfűi Polgárőr Egyesület a módosított támogatási szerződésük alapján a 2017. évi önkormányzati támogatással jogszerűen elszámolt.
Erről értesülnek:

1. Érintett civil szervezetek, Helyben,

2. JNSZ Megyei Kormányhivatal, Szolnok,

3. Valamennyi képviselő, helyben,

4. Martfűi Polgármesteri Hivatal Pénzügyi és Adóügyi Iroda, helyben,

5. Irattár.
Oktatási, Művelődési, Sport, Civil és Egyházi Kapcsolatok Bizottsága
Martfű Város Önkormányzata Képviselő-testületének 

Oktatási, Művelődési, Sport, Civil és Egyházi Kapcsolatok Bizottsága

38/2018.(V.30.) határozata

a „Ki kicsoda Martfűn” című könyv kiadásának előkészítéséről

Martfű Város Önkormányzata Oktatási, Művelődési, Sport, Civil és Egyházi Kapcsolatok Bizottsága megtárgyalta a „Ki kicsoda Martfűn” című könyv kiadásának előkészítéséről szóló előterjesztést és az alábbi határozatot hozza:

Martfű Város Önkormányzata Oktatási, Művelődési, Sport, Civil és Egyházi Kapcsolatok Bizottsága nem fogadta el azt a javaslatot, hogy a Képviselő-testület a „Ki kicsoda Martfűn” című kiadvány megjelentetésére vonatkozó képviselő-testületi döntést vizsgálja felül.

Erről értesülnek:

1.) Jász-Nagykun-Szolnok Megyei Kormányhivatal, Szolnok,

2.) Bizottsági tagok, Helyben,

3.) Témafelelősök, Helyben,

4.) Irattár.

Martfű Város Önkormányzata Képviselő-testületének 

Oktatási, Művelődési, Sport, Civil és Egyházi Kapcsolatok Bizottsága

41/2018.(V.30.) határozata

lejárt határidejű határozatokról

Martfű Város Önkormányzata Képviselő-testületének Oktatási, Művelődési, Sport, Civil és Egyházi Kapcsolatok Bizottsága megtárgyalta a lejárt határidejű határozatok végrehajtásáról szóló jelentést, mely alapján az alábbi határozatot hozza:
Város Önkormányzata Képviselő-testületének Oktatási, Művelődési, Sport, Civil és Egyházi Kapcsolatok Bizottsága a „Ki kicsoda Martfűn” című könyv szerkesztésének előkészítéséről szóló 7/2018.(II.21.) határozatát hatályban tartja azzal, hogy a júniusi soros ülésre beterjeszti a további feladatokat és az ütemezést.
Erről értesülnek: 

1. JNSZ Megyei Kormányhivatal, Szolnok

2. Valamennyi Bizottsági tag, helyben

3. Valamennyi Képviselő, helyben

4. Irattár

Polgármester:
· A lakások és a helyiségek bérletéről szóló 1993. évi LXXVIII. törvény és Martfű Város Önkormányzata Képviselő-testületének 27/2016.(XI. 25.) önkormányzati rendelete alapján a Szolnoki út 110. fsz. 1. szám alatti bérlemény bérbeadásra került sor.

· A települési támogatásról szóló 3/2015.(II.27.) önkormányzati rendelet alapján az alábbi támogatások kerültek megállapításra.

	Támogatási forma
	Támogatásban részesülők száma
	Felhasznált támogatás összege (forint)

	
	2018.

május
	2018.

május

	eseti támogatás


	40
	384000

	lakhatási támogatás
	76
	228000

	gyógyszertámogatás


	22
	88000

	temetési támogatás


	3
	30000

	krízistámogatás


	0
	0

	szociális ösztöndíj
	5


	24.000



	köztemetés költségeinek megtérítése alóli mentesítés
	0


	0




III.

A megjelent fontosabb jogszabályok
	Köf.5006/2018/3. számú határozat
	A Kúria Önkormányzati Tanácsának határozata

	97/2018. (V. 25.) Korm. rendelet
	A történelmi emlékhelyekről szóló 303/2011. (XII. 23.) Korm. rendelet módosításáról

	8/2018. (VI. 1.) Korm. rendelet
	A közszolgálati tisztviselők és az állami tisztviselők jogviszonyának megszűnésével és megszüntetésével összefüggő egyes eljárási részletkérdésekről

	3/2018. (VI. 1.) MEKH rendelet
	A földgáz rendszerhasználati díjak, a külön díjak és a csatlakozási díjak mértékéről szóló 13/2016. (XII. 20.) MEKH rendelet módosításáról

	2/2018. (VI. 1.) PM rendelet
	A számla és a nyugta adóigazgatási azonosításáról, valamint az elektronikus formában megőrzött számlák adóhatósági ellenőrzéséről szóló 23/2014. (VI. 30.) NGM rendelet módosításáról



	99/2018. (VI. 8.) Korm. rendelet
	A Nemzeti Kommunikációs Hivatal feladataival, valamint a településkép védelmével összefüggő egyes kormányrendeletek módosításáról

	103/2018. (VI. 11.) Korm. rendelet
	Egyes földügyi tárgyú kormányrendeletek módosításáról

	13/2018. (VI. 14.) EMMI rendelet
	A 2018/2019. tanév rendjéről

	4/2018. (VI. 14.) MEKH rendelet
	A földgáz rendszerhasználati díjak, a külön díjak, valamint a csatlakozási díjak alkalmazásának szabályairól szóló 11/2016. (XI. 14.) MEKH rendelet és a rendszerüzemeltetési díjból származó árbevétel megosztására vonatkozó kiegyenlítő fizetésekről szóló 1/2015. (II. 13.) MEKH rendelet módosításáról

	105/2018. (VI. 15.) Korm. rendelet
	A hulladékgazdálkodási közszolgáltatással összefüggő egyes kormányrendeletek módosításáról

	106/2018. (VI. 15.) Korm. rendelet
	Egyes fejlesztéspolitikai tárgyú kormányrendeleteknek a kormányzati szerkezetátalakítással összefüggő módosításáról


Martfű, 2018. június 20.
Dr. Papp Antal 











polgármester 

Látta: Szász Éva 

jegyző

